My man kry hoesbuie veral snags as hy slaap.
Daar is nie slym wat uitkom nie net 'n erge hoes. Gedurende die dag hoes hy ook maar nie aanhoudend. Hy het nie koors en voel nie sleg nie. Kan dit boonste lugweg infeksie wees of sinus?
Hy ly aan hartversaking en gebruik medikasie maar dit wil nie voorkom asof dit 'n hartversaking hoes is nie. Wat stel u voor kan hy gebruik ( hy neem ook Warfarin)?
Tiekie, dit mag as gevolg van 'n boonste lugweg infeksie, sinus of hartversaking wees, maar dit mag ook as gevolg van sy medikasie wees (veral sy bloeddruk pille). Die beste sal wees om sy dokter te bel en seker te maak dat dit nie die geval is nie. Sterkte.